FRA  NÆR  OG  FJERN 


En  ny  rådgiver  i  det  øverste  præsidentskab 
og  en  ny  apostel  er  blevet  kaldet 


Den  23.  juli  1981  blev  det  bekendtgjort,  at 
der  var  blevet  kaldet  en  ny  rådgiver  til  Det 
øverste  Præsidentskab.  Det  er  den  71-årige 
ældste  Gordon  B.  Hinckley,  som  har  været 
medlem  af  De  tolvs  Råd  de  sidste  20  år. 

Som  ny  apostel  og  medlem  af  De  tolvs 
Råd  var  det  den  55-årige  Neal  A.  Maxwell, 
medlem  af  De  halvfjerds'  første  Kvorum, 
der  var  blevet  kaldet. 

Præsident  N.  Eldon  Tanner  og  præsident 
Marion  G.  Romney,  som  er  første-  og 
andenrådgiver  i  Det  øverste  Præsidentskab 
fortsætter  i  deres  kaldelser. 

Det  er  ikke  første  gang,  der  er  blevet 
kaldet  en  ekstra  rådgiver  til  præsidenten 
for  kirken.  Det  er  sket  flere  gange,  når  for- 
holdene har  gjort  det  nødvendigt. 

Præsident  Hinckley  har  i  sine  år  som 
generalautoritet  udfyldt  utallige  opgaver  for 
Det  øverste  Præsidentskab.  Som  en  kom- 
mentar til  sin  ny  kaldelse  sagde  han:  »I 


denne  kirke  tjener  vi  dér,  hvor  vi  bliver 
kaldet  til  det.  Det  er  en  ære  og  et  privilegium 
at  få  lov  til  at  være  til  hjælp  for  kirkens 
præsident  og  hans  to  dygtige  rådgivere, 
præsident  Tanner  og  præsident  Romney. 
Jeg  har  arbejdet  sammen  med  dem  i  mange 
år,  og  jeg  føler  en  stor  kærlighed  for  dem. 
Det  er  et  storslået  arbejde,  vi  er  involveret  i. 
Det  er  Guds  arbejde.  Dets  budskab  er  fre- 
dens evangelium.  At  sprede  dette  budskab 
til  alle  mennesker  er  vor  udfordring. 

Hvis  der  er  noget,  jeg  kan  gøre  for  at 
fremme  Rigets  arbejde,  så  er  jeg  lykkelig 
for  at  gøre  det.« 

Ældste  Maxwell  gav  udtryk  for  de  samme 
følelser:  »Jeg  håber,  at  jeg  kan  gøre  min  del 
i  det  små.  Jeg  modtog  kaldet  øjeblikkelig, 
taknemlig  for  at  være  en  del  af  dette  store 
sidste  dages  arbejde.  Jeg  er  villig  til  og  ivrig 
efter  at  blive  oplært  til  og  undervist  i  mine 
nye  opgaver.« 

(Fra  Church  News) 

Præsident  Spencer  W.  Kimhall  trykker  ældste  Neal  A.  Maxwell  i  hånden,  mens  de 
sammen  med  ældste  Gordon  B.  Hinckley  poserer  for  fotograferne  ved  pressekonferencen 
den  23.  juli  1981. 

Ældste  S.  Dilworth  Young  in  memoriam 


s.  Dilworth  Young 


Ældste  S.  Dilworth  Young,  som  var  emeri- 
tus medlem  af  De  halvfjerds'  første  Kvorum, 
døde  den  9.  juli  1981  på  et  hospital  i  Salt 
Lake  City.  Ældste  Young  blev  83  år 
gammel. 

Ældste  Young  var  blevet  indlagt  den  5. 
juli  -  fem  dage  efter  at  han  var  kommet 
hjem  fra  Los  Angeles,  hvor  han  og  søster 
Young  havde  ledet  Los  Angeles  templets 
besøgscenter  i  2  år  og  4  måneder. 

Ældste  Young  havde  været  generalauto- 
ritet i  kirken  siden  den  6.  april  1945,  hvor 
han  blev  medlem  af  De  halvfjerds'  første 
Råd.  Han  var  seniorpræsident  i  dette  råd, 
da  han  blev  opretholdt  som  præsident  og 


medlem  af  det  nyligt  organiserede  De  halv- 
fjerds' første  Kvorum  den  3.  oktober  1975. 

Da  dette  præsidentskab  blev  reorganise- 
ret den  1 .  oktober  1 976,  blev  ældste  Young 
afløst  fra  præsidentskabet  og  blev  opret- 
holdt som  medlem. 

I  sine  opgaver  som  generalautoritet  havde 
ældste  Young  en  stor  glæde  ved  at  undervise 
ud  fra  et  væld  af  historier  og  erfaringer, 
som  var  baseret  på  lærdomme  i  Jesu  Kristi 
evangelium,  og  som  han  havde  vundet  i  en 
livslang  tjeneste  for  sin  Mester  og  sin  næste. 

Seymour  Dilworth  Young  blev  født  i  Salt 
Lake  City  den  7.  september  1 897  som  søn  af 
Seymour  B.  Young  Jr.  og  Carlie  Louine 
Young  Clawson  Young. 

Ældste  Young  efterlader  sig  sin  hustru, 
Huldah  Parker  Young,  med  hvem  han  blev 
gift  den  4.  januar  1965  i  Salt  Lake  templet; 
samt  en  datter,  en  broder  og  en  søster. 

Hans  første  hustru,  Gladys  Pratt  Young, 
døde  for  mange  år  siden,  ligesom  de  mistede 
en  søn,  Dilworth  Randolph  Young,  under 
krigen. 

Efter  han  var  blevet  student  som  19-årig 
meldte  han  sig  til  hæren,  som  kæmpede  for 
Frankrig  i  Den  første  Verdenskrig.  Dog 
nåede  han  ikke  at  komme  i  kamp,  idet  der 
blev  våbenstilstand. 

Da  han  kom  hjem,  tjente  han  i  tre  år  i  De 
centrale  Staters  mission,  idet  han  arbejdede 
som  missionssekretær,  en  stilling  som  den 
gang  kom  næst  efter  missionspræsidentens. 

Da  han  var  blevet  afløst,  arbejdede  han 
for  to  firmaer  i  Salt  Lake  City  indtil  han 
blev  øverste  leder  for  Drengespejderne  i 
Amerika  i  Ogden,  Utah.  Denne  stilling 
havde  han  i  22  år,  indtil  han  blev  kaldet 
som  generalautoritet. 

Som  medlem  af  De  halvfjerds'  første  Råd 
præsiderede  han  over  New  England  mis- 
sionen fra  1947  til  1951  og  han  rejste  rundt 
til  stave  og  missioner  over  hele  verden  og 
gav  råd  og  vejledning  til  ledere  og 
medlemmer. 

Ældste  Young  har  udgivet  en  del  bøger, 
heriblandt  nogle  børnebøger.  Han  var  også 
en  dygtig  akvarelmaler,  og  han  lærte  dette 
videre  til  flere  af  sine  generalautoritet- 
kolleger. 

I  1975  modtog  han  David  O.  McKay 
prisen  i  humanitet  fra  Brigham  Young 
Universitetet. 

I  en  generalkonference  tale  i  1978  vidnede 


ældste  Young  om  at:  »Den,  som  adlyder 
befalingerne  og  derigennem  søger  det  rene, 
retfærdige  liv,  vil  finde  den  kostelige  perle 
af  sandhed,  at  Guds  Søn  er  vor  Frelser,  og 
deri  vil  han  finde  glæde.  Hvis  han  også 
elsker  og  tjener  sin  næste,  vil  han  tillægge 
en  hel  kæde  af  perler  og  vil  få  det  evige  liv 
hos  sin  himmelske  Fader  og  Frelser.« 

(News  release) 


Salt  Lake  Templet  lukkes  i  6  måneder 


Den  19.  juli  1982  lukkes  templet  i  Salt  Lake 
Ciiy  for  i  de  efterfølgende  6  måneder  at 
skulle  gennemgå  mindre  istandsættelser  af 
interiøret  saml  gennemgribende  forbedrin- 
ger i  de  mekaniske  systemer. 

Medlemmer,  som  hidtil  har  udført  sit 
lempelarbejde  i  Salt  lake  templet  kan  under 
lukningen  tage  til  Jordan  River  templet, 
som  skal  indvies  den  4.  januar  1982. 

»Den  faste,  jeg  har  valgt« 

Af  David  Mitchell 


Alt  for  mange  mennesker  i  denne  verden 
lider  under  den  ulykkelige  skæbne  at  måtte 
sulte.  Og  alt  for  få  kender  til  den  glæde  at 
faste,  således  som  Herren  ønsker,  de  skal 
faste. 

I  begge  tilfælde  nægtes  legemet  naturligvis 
føde,  men  forskellen  mellem  at  sulte  og  at 
faste  er  lige  så  stor  som  forskellen  mellem 
automatisk  at  gentage  en  udenadlært  bøn 
og  virkeligt  at  kommunikere  med  vor  Fader 
i  Himmelen. 

Hvad  er  så  at  faste,  og  hvilke  velsignelser 
kan  der  komme  ud  af  at  efterleve  dette 
guddommelige  princip? 

Lad  os  først  se  på  velsignelserne.  Vi  lærer 
om  faste  i  Det  gamle  Testamente,  og  et  af 
de  skønneste  og  mest  afslørende  skriftsteder 
om  det  princip  er  skrevet  af  Esajas: 

»Faste  efter  mit  sind  er  at  løse  gudløsheds 
lænker,  at  løsne  ågets  bånd,  at  slippe  de 
kuede  fri  og  sønderbryde  hvert  åg,  at  bryde 
dit  brød  til  de  sultne,  bringe  hjemløse  stakler 
i  hus,  at  du  klæder  den  nøgne,  du  ser,  ej 
nægter  at  hjælpe  dine  landsmænd.  Som 
morgenrøden  bryder  dit  lys  da  frem,  da 
læges  hastigt  dit  sår,  foran  dig  vandrer  din 
retfærd,  Herrens  herlighed  slutter  toget. 

Da  svarer  Herren,  når  du  kalder;  på  dit 
råb  er  hans  svar:  »Her  er  jeg!« 

Og  rækker  du  den  sultne  dit  brød  og 
mætter  en  vansmægtende  sjæl,  skal  dit  lys 
stråle  frem  i  mørke,  dit  mulm  skal  blive 
som  middag; 

Herren  skal  altid  lede  dig,  mætte  din  sjæl, 
hvor  der  er  goldt,  og  give  dig  nye  kræfter; 
du  bliver  som  en  vandrig  have,  som  rindende 
væld,  hvor  vandet  aldrig  svigter«  (Esajas 
58:6-11). 

Med  andre  ord  siger  Esajas,  at  hvis  vi 
efterlever  fasteprincippet,  vil  vi  blive  bedre 
mennesker,  fordi  Herren  vil  støtte  os  i  vor 
retfærdige  indsats.  Og  det  er  nok  velsignel- 
ser, som  det  er  værd  at  stræbe  efter. 


Men  lad  os  se  på  det  første  spørgsmål: 
Hvad  er  det  at  faste?  Er  det  ganske  enkelt  at 
undlade  at  spise  og  drikke  én  gang  om 
måneden? 

Frelseren  beskrev  fasten  som  at fryde  sig. 
I  en  åbenbaring  til  profeten  Joseph  Smith 
sagde  han: 

»På  denne  dag  skal  du  ikke  gøre  andet 
end  tilberede  din  mad  i  hjertets  oprigtighed, 
så  din  faste  må  være  fuldkommen,  eller 
med  andre  ord,  at  din  glæde  må  være 
fuldkommen. 

Sandelig,  dette  er  faste  og  bøn,  eller  med 
andre  ord,  glæde  og  bøn«  (L&P  59: 13-14). 

Læg  mærke  til,  at  Herren  angiver  bøn 
som  en  integreret  del  af  faste,  eller  med 
andre  ord  glæde.  Når  vi  ydmyger  os  i  fasten, 
antager  vore  bønner  ny  styrke,  og  vi  bliver 
mere  modtagelige  for  Åndens  vejledning. 
Bøn  giver  formål  og  vejledning  for  vores 
faste,  så  den  bliver  til  mere  end  bare  det  at 
»blive  sulten«. 

Med  bøn  som  en  del  af  vores  faste 
anbringer  vi  os  selv  i  Herrens  hænder  og 
demonstrerer,  at  vi  er  villige  til  at  følge  hans 
råd,  og  at  vi  bereder  os  til  en  åndelig  fest. 

En  faste  kan  forfriske  os  både  åndeligt  og 
fysisk.  Den  kan  hjælpe  os  til  bedre  at  komme 
på  bølgelængde  med  Herren  og  med  vore 
søskende.  Den  kan  hjælpe  os  til  at  blive 
mere  mentalt  vågne  og  have  mere  følelse 
for  dem,  som  er  mindre  begunstigede  -  dem, 
som  bogstaveligt  sulter  i  både  legeme  og 
ånd. 

Som  Esajas  antyder,  var  princippet  om 
faste  som  hjælp  til  de  fattige  også  kendt  i 
gammel  tid.  Det  blev  genindført  af  Herren  i 
de  sidste  dage  ved  profeten  Joseph  Smith. 
Den  første  torsdag  i  hver  måned  blev 
oprindeligt  bestemt  som  fastedag,  og  den 
mad,  som  man  den  dag  ville  have  spist,  blev 
bragt  til  et  fastemøde  til  fordeling  blandt 
dem,  der  var  i  nød.  Senere  flyttedes  faste- 

dagen  fra  torsdag  til  søndag. 

Nutildags  forventer  Herren,  at  kirkens 
medlemmer  skænker  pengeværdien  af  de  to 
måltider,  som  ikke  bliver  spist  under  fasten, 
snarere  end  maden  selv.  Imidlertid  har 
præsident  Spencer  W.  Kimball  udfordret 
alle  medlemmer,  som  økonomisk  er  i  stand 
til  at  betale  mere  end  den  aktuelle  værdi  af 
den  ikke  spiste  mad.  Ved  april  1974  konfe- 
rencen sagde  han: 

»Jeg  synes,  at  vi  bør  være  meget  generøse 
og  give,  i  stedet  for  det  beløb,  der  spares  for 
de  to  måltider,  meget,  meget  mere  -  ti  gange 
mere,  når  vi  er  i  stand  til  at  gøre  det.« 

Selvom  vi  følger  princippet  om  at  faste 
den  første  søndag  i  måneden,  er  faste  også 
på  sin  plads  på  andre  tidspunkter.  Faste  på 
et  tidspunkt,  hvor  der  er  et  særligt  behov, 
kan  vise  sig  at  være  en  stor  åndelig 
velsignelse. 

For  eksempel  kan  forældre  faste  for  hel- 
bredelsen af  et  sygt  barn.  En  bror  eller  søster 
kan  faste,  for  at  deres  hjerne  kan  være  frisk 
og  modtagelig  for  inspiration,  når  de  forbe- 
reder sig  til  en  eksamen.  En  nyligt  kaldet 
hjælpeorganisationspræsident  kan  faste  for 
at  han  eller  hun  kan  vide,  hvem  Herren 
ønsker  som  medlem  af  hjælpeorganisatio- 
nens præsidentskab.  En  lærer  kan  faste 
under  sin  forberedelse  af  en  vanskelig  lektie. 
En  mand  og  far  kan  faste,  mens  han  overvej- 
er, om  han  skal  søge  et  nyt  arbejde  eller  lade 
sig  oplære  til  et  nyt  levebrød.  Og  ligesom 
Alma  i  Mormons  Bog  kan  vi  faste,  når  vi 
søger  åbenbaringens  ånd  (se  Alma  5:46). 

Sådanne  faster  behøver  ikke  at  være  af 
lang  varighed.  En  faste  bør  ikke  være  farlig 
for  ens  helbred,  og  en  langvarig  faste  kan 
berøve  legemet  vigtig  næring.  I  nogle  til- 
fælde bør  de,  som  lider  af  visse  kroniske 
sygdomme,  ikke  indlade  sig  på  at  faste.  De, 
som  ville  faste,  hvis  de  kunne,  er  kendt  af 
Herren  og  vil  blive  velsignet  efter  deres 
oprindelige  ønske  med  fastens  ånd. 

Præsident  Joseph  F.  Smith  diskuterede 
en  gang  dette  emne.  Han  sagde:  Herren  har 
indstiftet  fasten  på  et  fornuftigt  og  forstan- 


digt grundlag  og  intet  af  hans  arbejde  er 
frugtesløst  eller  uklogt.  Hans  lov  er  fuld- 
kommen i  denne  såvel  som  i  andre  ting. 
Derfor  skal  de,  der  kan,  efterkomme  den; 
det  er  en  pligt,  de  ikke  kan  flygte  fra;  men 
lad  os  huske,  at  efterlevelse  af  fastedagen 
ved  at  afstå  fra  mad  og  drikke  i  24  timer 
ikke  er  en  absolut  regel,  det  er  ikke  en  pans- 
ret lov  til  os,  men  den  er  givet  til  folket  som 
en  samvittighedssag  til  at  udøve  i  visdom 
og  diskretion. 

Mange  er  underlagt  svaghed,  andre  har 
et  svageligt  helbred  og  atter  andre  ammer; 
af  sådanne  kræves  der  ingen  faste.  Ej  heller 
bør  forældre  tvinge  deres  børn  til  at  faste. 

Jeg  har  været  vidne  til,  at  børn  græd  efter 
noget  at  spise  på  fastedagen.  I  sådanne  til- 
fælde ville  det  ikke  gøre  dem  noget  godt  at 
gå  uden  mad.  I  stedet  for  frygter  de  for 
denne  dag,  og  fremfor  at  hilse  den  med 
glæde,  kan  de  ikke  lide  den,  idet  tvangen 
snarere  avler  en  oprørsånd  i  dem  end  kær- 
lighed til  Herren  og  deres  medmennesker. 
Hellere  lære  dem  princippet  og  lade  dem 
efterleve  det,  når  de  er  gamle  nok  til  at 
træffe  et  fornuftigt  valg,  end  at  tvinge  dem. 
(Evangeliske  lærdomme  s.  206). 

Faste  hjælper  os  til  at  ydmyge  os  som 
små  børn.  Det  hjælper  os  til  at  påskønne 
det,  vi  har.  Det  hjælper  os  til  i  højere  grad  at 
kunne  styre  vort  jordiske  tabernakel,  som 
vi  er  blevet  velsignet  med.  Og  når  vi  benytter 
dette  udtryk  for  tro,  vil  Herren  belønne  os 
ud  over  alle  grænser. 

I  velfærdsmødet  under  april  1971  gene- 
ralkonferencen fortalte  præsident  Marion 
G.  Romney,  andenrådgiver  i  Det  øverste 
Præsidentskab,  om  dengang  han  blev 
indsat  som  missionær  af  ældste  Melvin  J. 
Ballard.  Han  sagde,  at  han  lærte  en  stor 
lektie  af  den  velsignelse.  Ældste  Ballard  gav 
udtryk  for,  at  ingen  kunne  give  en  brød- 
krumme til  Herren  uden  at  få  et  helt  brød 
igen 

»Det  er  min  erfaring,«  bevidnede  præsi- 
dent Romney,  »at  hvis  kirkens  medlemmer 
ville  fordoble  deres  fasteofferbidrag,  så  ville 

åndeligheden  i  kirken  fordobles.« 

Hvad  sker  der  med  fasteofrene?  Biskop- 
pen eller  grenspræsidenten  bruger  bønsomt 
de  skænkede  midler  til  at  hjælpe  dem  i  hans 
flok,  som  er  ude  af  stand  til  at  klare  sig  selv. 
Han  ved,  at  han  er  ansvarlig  over  for  Herren 
for  den  måde,  hvorpå  midlerne  bliver  brugt. 
Han  skal  administrere  dem  klogeligt  og  sikre 
sig,  at  de  tænkte  modtagere  er  værdige  til 
en  sådan  hjælp.  Han  må  sikre  sig,  at  de  har 
opbrugt  alle  andre  passende  hjælpemidler 
fra  den  nære  og  den  udvidede  familie.  I  et 
fortroligt  interview  afgør  han  medlemmets 
behov  for  mad,  tøj  og  husly. 

Med  hjælp  fra  fasteofre  skal  ikke  betrag- 
tes som  en  gave.  Under  samtalen  afgør 
biskoppen  og  modtageren  måder,  hvorpå 
tilbagebetaling  kan  ske  enten  i  form  af  tje- 
neste eller  arbejdsprojekter  eller  som  rigelige 
fasteofre  i  fremtiden. 

Hvis  biskoppen  ved  en  måneds  slutning 
har  overskud  af  fasteoffermidler,  sender  han 
det  overskydende  beløb  til  stavs-  eller 
distriktspræsidenten  til  eventuel  fordeling 
til  andre  ward  eller  grene,  hvor  der  er  et 
behov.  Er  der  ikke  noget  behov  inden  for 
staven  eller  missionen,  sendes  de  oversky- 
dende penge  til  kirkens  hovedkvarter  til 
distribuering  i  områder,  hvor  de  behøves. 

Så  ved  at  efterleve  fasteprincippet  og  give 
rigeligt  af  fasteofre,  kan  vi  bringe  velsignel- 
ser ikke  blot  ind  i  vor  egen  tilværelse  men 
også  i  andres.  Vi  kan  dele  vore  vidnesbyrd 
med  andre  om  disse  velsignelser  i  vidnes- 


byrdmødet om  søndagen,  og  de  vidnesbyrd, 
der  bæres  på  disse  særlige  fastesøndage, 
synes  at  have  mere  kraft  og  styrke,  og  de 
påhøres  af  en  forsamling,  der  er  mere  mod- 
tagelig for  Åndens  hvisken. 

I  gammel  tid  hørte  Frelserens  tilhængere 
ham  belære  om  nødvendigheden  af  at  have 
omsorg  for  andre.  Han  sagde:  »Hvad  I  har 
gjort  imod  en  af  mine  mindste  brødre  dér, 
har  I  gjort  imod  mig«  (Matt.  25:40). 

Når  vi  genkalder  os  denne  udtalelse  af 
Frelseren  og  erkender  det  gode,  vi  gør  for 
andre,  bør  vi  også  tænke  på  det  gode,  der 
kan  komme  til  os  som  enkeltpersoner  og 
som  et  folk  ved  at  følge  fasteprincippet. 

Helaman  fortæller  os,  at  nephiterne 
»fastede  og  bad  ofte  og  blev  stærkere  og 
stærkere  i  deres  ydmyghed  (og  fastere  og 
fastere  i  troen  på  Kristus),  så  at  sjælen 
opfyldtes  af  glæde  og  trøst,  ja,  så  at  deres 
hjerter  blev  renset  og  helliggjort,  hvilken 
helliggøreise  kom  på  grund  af  deres  hjerters 
hengivenhed  for  Gud«  (Heleman  3:35 
Parentes  tilføjet). 

For  enhver  af  os  er  det  givet  at  vælge  den 
måde,  som  vi  vil  faste  på,  eller  at  vælge  slet 
ikke  at  faste.  Vi  kan  vælge  en  surmulende 
faste,  hvor  vi  simpelthen  kommer  igennem 
vanskelighederne.  Eller  vi  kan  vælge  en  glad, 
rigelig  faste,  hvor  vi  glæder  os  i  Herrens 
godtagelse  og  høster  velsignelser  for  både 
os  selv  og  andre.  Ingen,  som  har  erfaret  det 
sidste,  vil  sandsynligvis  aldrig  igen  vælge  en 
surmulende  faste. 

En  rejse  til  Amerika 


Jeg  vil  gerne  fortælle  om  min  tur  til  Amerika 
fra  december  1980  til  juni  1981. 

Jeg  rejste  til  Salt  Lake  City,  Utah,  og  jeg 
blev  godt  modtaget  af  mine  venner,  som  jeg 
har  fåret  mange  af  derovre. 

Jeg  vil  først  fortælle  om  mine  besøg  i 
templerne.  Jeg  har  været  i  Salt  Lake  templet 
3  gange,  og  der  følte  jeg  åndens  inspiration 
så  stærkt,  at  jeg  kunne  følge  med  i,  hvad  der 
blev  sagt,  og  jeg  kan  ellers  ikke  forstå 
engelsk.  Jeg  har  også  været  i  Provo  templet 
2  gange  og  i  Logan  templet  1  gang.  Det  har 
været  en  stor  oplevelse  og  velsignelse  for 
mig  hver  gang. 

Jeg  har  haft  mange  store  og  dejlige  ople- 
velser derovre.  Jeg  har  været  i  ørkenen  og  i 
bjergene  og  har  set  vejen,  som  pionererne 
vandrede  ad.  Jeg  har  set  det  sidste  hus,  som 
er  tilbage  fra  pionertiden,  og  da  gik  mine 


tanker  tilbage  til  den  tid  for  mange  år  siden, 
og  jeg  tænkte  på,  hvad  pionererne  har  gen- 
nemgået af  lidelser  og  prøvelser. 

Men  den  største  åndeUge  oplevelse  var 
mit  besøg  hos  profeten,  Spencer  W.  Kim- 
ball,  sammen  med  en  tidligere  missionær 
og  hans  mor.  Den  store  kærhghed  og  varme, 
som  strømmede  os  i  møde,  og  hans  varme 
omfavnelser  af  os  alle  tre  gjorde  et  stort 
indtryk  på  mig. 

At  være  præsident  Kimball  så  nær  styr- 
kede mit  vidnesbyrd  så  meget,  at  jeg  ved,  at 
vi  i  dag  har  en  levende  profet  iblandt  os. 

Jeg  er  meget  glad  for  kirken  og  taknemlig 
for  alle  de  velsignelser,  jeg  får  fra  min  him- 
melske Fader  hver  eneste  dag. 

Julie  Skov 
Randers 


Julie  Skov  foran  det  sidste  hus,  der  er  tilbage  fra  pionertiden. 

Ny  teknik  i  oversættelsesarbejdet 


Lige  siden  kirkens  første  dage  i  Danmark 
har  det  været  nødvendigt  at  oversætte  kir- 
kens litteratur  til  dansk.  En  eller  anden  har 
engang  foreslået  -  det  var  muligvis  ment 
alvorligt  -  at  undervise  i  engelsk,  sideløbende 
med  dåbsundervisningen  for  at  spare  over- 
sættelsesomkostningerne  og  istedet  lade 
medlemmerne  få  det  hele  undervisnings- 
materiale på  engelsk.  Det  har  nok  ikke  været 
muligt  at  realisere,  for  vi  oversætter  stadigt. 

I  mange,  mange  år  er  oversættelsesar- 
bejdet blevet  udført  af  talentfulde  og  bega- 
vede danske  medlemmer  her  i  Danmark 
eller  Utah,  det  har  alle  dage  været  et  slid  og 
der  har  været  oversat  i  hjemmene,  på  mis- 
sionskontoret,  i  kirkebygninger  o.s.v.  I  dag 
er  arbejdet  organiseret  på  næsten  profes- 
sionel måde  selv  om  vi  stadig  har  meget  at 
lære.  Siden  april  1960,  hvor  vor  tids  over- 
sættelsesprogram  blev  introduceret  og 
iværksat  og  varetaget  af  navne  der  stadig 
står  respekt  om:  Inger  Rasmussen,  Mary 
Kaiser  og  Ellen  Clausen,  har  arbejdet  fået 
en  vital  plads  i  kirkens  program. 


Jørgen  Ljungstrøm 
Supervisor 


Moneca  Bilton 
Sekretær 


Dengang  i  1960  var  missionspræsidenten 
formand  for  missionens  litteraturkomité 
som  var  ansvarlig  for  oversættelser  og 
trykning.  Men  i  midten  af  tresserne  blev 
arbejdet  tilrettelagt  efter  helt  nye  principper 
og  i  1 967  blev  oversættelseskontoret  grund- 
lagt med  Jørgen  W.  Schmidt  som  leder,  og  i 
begyndelsen  Evy  Petersen  som  sekretær. 
Hun  blev  den  første  oversættelseskoordi- 
nator  og  mange  fik  til  opgave  at  oversætte 
lektiehæfter  i  den  store  stil.  På  samme  tid 
begyndte  Den  danske  Stjerne  at  skifte 
udseende  og  indhold.  På  lønningslisten  for 
1 968  findes  28  navne,  så  det  var  mange  man 
beskæftigede,  men  ikke  alle  havde  en  ord- 
entlig dagløn,  for  der  er  en  der  fik  udbetalt 
42  kr.  og  52  øre,  en  anden  fik  74,60.  De 
højeste  lå  på  ca.  12.000  kr. 

Til  at  begynde  med  var  kontoret  lokali- 
seret forskellige  steder  bl.a.  på  distribu- 
tionscentret i  Lynge,  derfra  flyttede  man  til 
Grundtvigsvej,  men  pladsforholdene  var 
små,  så  det  meste  arbejde  foregik  stadig 
rundt  omkring  i  hjemmene.  Så  begyndte 
man  imidlertid  at  lave  flere  og  flere  lydbånd 

til  undervisning  og  konferencer.  Seminar- 
programmet blev  introduceret  hvilket  kræ- 
vede mere  plads. 

1  begyndelsen  jeg  lavede  lydbånd  foregik 
det  i  Rå  vænget,  men  det  måtte  jeg  opgive 
for  når  jeg  lyttede  til  det  jeg  havde  lavet, 
hørte  jeg  pludselig  russisk  eller  polsk  eller 
noget  helt  tredie.  Båndoptageren  virkede 
som  radiomodtager.  Vi  måtte  have  andre 
lokaler  og  vi  satte  en  annonce  i  avisen  om 
lokaler  søges  og  i  december  1 974  flyttede  vi 
til  vor  nuværende  adresse:  Vodroffsvej  (vi 
kunne  lide  det  med  det  samme  for  navnet 


Lisbeth  V.  Andersen 
Gennemlæser 


minder  om  Woodruff).  Her  fik  vi  den  plads 
vi  manglede  og  snart  var  det  meste  arbejde 
koncentreret  her.  Nu  arbejder  7  medlemmer 
på  næsten  heltid  og  vi  har  kun  to  der  arbej- 
der i  deres  hjem,  og  vore  oversættere  har 
alle  arbejdet  meget  med  sprog,  og  jeg  synes 
selv  at  vi  idag  er  godt  rustet  til  de  nye 
udfordringer  vi  står  overfor. 

Lige  siden  starten  i  1967  har  arbejdet 
foregået  nogenlunde  på  denne  måde:  Det 
materiale  der  skal  oversættes  kommer  fra 
Salt  Lake  City,  næsten  uden  undtagelse, 
ledsaget  af  en  Jobticket  d.v.s.  en  tilladelse 
til  at  oversætte.  Og  vi  må  ikke  oversætte 
noget  som  helst  uden  denne  jobticket.  Det 


Carsten  Gram 
Oversætter 


hele  bliver  registreret  og  sendt  til  oversæt- 
telse. Koordinatoren  der  idag  er  supervisor 
bestemmer  som  regel  hvem  der  skal  over- 
sætte, men  det  er  oftest  afhængigt  af  stoffet 
om  det  er  primary,  hjælpeforeningen  eller 
seminar.  Oversætteren  går  igang  efter 
omhyggelig  gennemlæsning  af  det  forelig- 
gende materiale.  Der  er  måske  henvisninger 
til  tidligere  oversat  materiale  så  det  må  han 
finde  frem  o.s.v.  Oversætteren  der  ikke  altid 


Fl.  Bo  Petersen 
Oversætter 

Elisabeth  Pedersen 
Renskriver 


er  verdensmester  i  maskinskrivning  ned- 
skriver så  oversættelsen  med  fra  to  til  ti 
fingre  alt  efter  temperament.  Han  læser  det 
oversatte  igennem  og  afleverer  det  færdige 
materiale  der  nu  skal  til  næste  fase  nemlig 
gennemlæsningen.  Før  1970  skulle  alt 
oversat  sendes  til  S  LC  for  at  blive  »kontrol- 
leret« der,  men  idag  er  vi  helt  ansvarlige  for 
det  vi  laver.  Denne  gennemlæsning  der  er 
to-faset  skulle  gerne  afdække  de  fejl  som  en 
oversætter  måtte  have  lavet,  eller  gennem- 
læseren kontrollerer  oversættelsens  sprog 
eller  om  der  er  glemt  nogle  afsnit,  men  ikke 
så  meget  om  det  er  korrekt  oversat  sådan 
som  nogen  tror.  Det  oversatte  er  i  virkelig- 
heden ifølge  copyrightloven  oversætterens 
ansvarsområde  derfor  vil  1  også  se  at  over- 
sætterens navn  altid  er  anført  i  de  oversatte 
bøger.  Efter  gennemlæsningen  sendes 
arbejdet  til  renskrivning.  På  alle  materialer 
er  der  en  dato  for  hvornår  det  skal  være 
færdigt,  og  det  er  en  dato  vi  idag  sætter 
meget  ind  på  at  holde,  og  1  vil  også  opdage 
at  det  meste  er  færdigt  til  tiden  (i  modsæt- 
ning til  for  nogle  år  siden  hvor  fx  Stjernen 
godt  kunne  være  næsten  en  måned  forsin- 
ket). I  de  sidste  to  år  har  alle  oversættelses- 
kontorer  i  Europa  holdt  deres  datoer  og  det 


er  virkeligt  et  fremskridt. 

Når  renskrivningen  -  der  er  et  helt  kapitel 
for  sig  -  er  tilendebragt  kommer  korrektur- 
læsningen, og  det  er  her  vi  gerne  skulle 
finde  alle  trykfejlene,  men  1  ved  af  erfaring 
hvor  svært  det  er,  for  det  er  det  1  altid  gør  os 
opmærksom  på  eller  sidder  og  ærgrer  jer 
over  når  I  læser  det  vi  har  oversat.  Men  det 
ærgrer  også  os  og  vi  gør  meget  for  at  undgå 
disse  trykfejl. 

Når  al  ting  endelig  er  i  orden  sendes  det 
hele  til  Frankfurt  for  trykning  og  når  det 
drejer  sig  om  Stjernen  og  indbundne  bøger 
så  får  vi  det  hele  tilbage  til  både  1.,  2.  og  3. 
korrektur. 

Som  man  kan  forstå  er  det  en  lang  proces 
og  vi  har  nok  at  gøre  til  daglig.  Gennem 
flere  år  har  vi  oversat  ca.  10.000  sider  om 
året  men  på  grund  af  nedskæringer  i  bud- 
gettet (som  sker  overalt  i  kirken)  skal  vi  i 
øjeblikket  kun  oversætte  ca.  6.500  sider. 

Men  noget  af  alt  det  jeg  har  fortalt  om  er 
snart  historie.  Vi  er  færdig  med  at  lade 
oversætteren  sidde  og  finde  bogstaver  på 
skrivemaskinen,  vi  skipper  den  trættende 
korrekturlæsning,  kort  sagt  vi  skal  igang 
med  en  ny  teknik.  Når  dette  læses  skulle  vi 
gerne  have  bakset  med  vores  nye  tekstbe- 


Jonna  Engmann 


Renskriver 

Hele 

handlingsanlæg  i  et  par  måneder. 

Som  man  kunne  læse  i  Stjernen  for  nogen 
tid  siden  tager  kirken  ny  teknik  i  brug  og 
turen  er  kommet  til  oversættelsesarbejdet  i 
hele  Europa,  og  man  har  besluttet  fra  højeste 
sted  at  Danmark,  Sverige  og  Tyskland  skal 
være  de  første,  mens  resten  følger  efter  i 
løbet  af  1982. 

D.v.s.  vi  går  ind  i  dataalderen  og  det 
betyder  fx  at  oversætterne  fremover  skal 
indtale  på  bånd  der  derefter  går  til  ren- 
skrivning. Rettelserne  foregår  nemmere  og 
hurtigere,  hvor  vi  før  skulle  klippe  og  klistre 


der  skal  vi  nu  kun  rette  via  skærm  og 
tastatur. 

Vi  glæder  os  til  det  nye,  men  er  også  så 
realistiske  at  vi  ikke  tror  at  dermed  er  alle 
vore  problemer  ude  af  verden;  vi  får  en 
udfordring  og  der  vil  blive  stillet  store  krav 
til  os  alle,  men  sådan  er  det  i  Guds  rige:  vi 
skal  ustandseligt  dygtiggøre  os,  aldrig  får  vi 
lov  til  at  være  lade  og  blot  sidde  og  vente  på 
velsignelserne.  Det  var  kun  Aladdin  der  fik 
appelsinerne  i  turbanen,  vi  må  dyrke  dem 
og  passe  dem  for  at  nyde  frugterne,  men  så 
er  de  også  søde. 

Kig  indenfor  næste  gang  I  kommer  forbi  jer  vores  nye  teknik  og  fortælle  mere  om  det 
Vodroffsvej,  vi  vil  være  ivrige  efter  at  vise     spændende  arbejde  der  hedder  oversættelse. 

Jørgen  Ljungstrøm 


FRA  GAMLE  DAGE 

Da  mrs.  Thomas  L.  Kane  besøgte  Utah  i 
1872  fulgtes  hun  med  præsident  Brigham 
Young  og  hans  selskab  på  en  rundrejse  til 
nybebyggelser,  hvor  mormonerne  havde 
slået  sig  ned.  Hun  syntes,  det  var  interessant, 
at  når  præsident  Young  velsignede  maden, 
bad  han  om,  at  al  maden  måtte  være  util- 
dækket. »Selv  glaslåget  på  smørskålen 
skulle  fjernes«. 

FRA  DESERET  NEWS  CHURCH  ALMANAC 


Hvis  du  ikke  kan  finde  fred  i  dit  eget  indre, 
t-  er  det  nytteløst  at  søge  efter  det  andre  steder 

Tirsdag  den  23.  juni  sent  på  eftermiddagen 
mødtes  ca.  1 50  unge  ( 1 4- 1 8  år)  fra  Århus  og 
København  stav  på  Haugerud  skole  ved 
Oslo.  Efter  indkvartering  samledes  de  unge 
sammen  med  andre  medlemmer  fra  kirken 
til  Skt.  Hans  aften  på  en  stor  plæne  ved 
fjorden. 

Onsdag  ankom  de  unge  nordmænd.  Der 
var  velkomst,  og  de  norske  ledere  præsen- 
teredes. Efter  frokost  var  der  sport  og  øvelse 
til  underholdning,  som  denne  aften  var 
arrangeret  af  Århus  stav.  Underholdningen 
bestod  af  et  Muppetshow,  som  de  fleste 
unge  fra  staven  medvirkede  i.  Efter  under- 
holdningen var  der  dans. 

Torsdag  begyndte  med  morgensamling 
og  morgenmad,  derefter  3  timers  work- 
shops, hvor  der  var  mulighed  for  at  dehage 
i  disse  grupper:  selvforsvar,  video  og  film, 
quilting,  missionærmad,  om  narkotika- 
misbrug, sang  og  musik.  Om  eftermiddagen 
var  der  sport,  og  der  afvikledes  flere  bold- 
spilkonkurrencer. Om  aftenen  underhold- 
ning ved  København  stav,  der  viste  små 
skuespil  over  H.  C.  Andersens  eventyr  med 
efterfølgende  danseopvisning  og  danse- 


konkurrence. 

Efter  fredagens  morgensamling  og  mor- 
genmad udførtes  missionærarbejde  ved  at 
de  unge  tog  til  Oslo  centrum  og  gjorde  rent 
på  gaderne  og  på  den  måde  fangede  folks 
opmærksomhed  og  pressens  interesse.  En 
del  af  de  unge  gjorde  i  stedet  rent  på  skolens 
areal  og  de  tilstødende  områder.  Om 
eftermiddagen  var  der  sport.  Det  var  atle- 
tikkonkurrencerne, der  skulle  afgøres.  Så 
var  der  tid  til  bad  og  omklædning  til  stæv- 
nets store  aften  med  banketmiddag,  dans, 
underholdning  ved  en  gruppe  dansere  fra 
Utah,  og  præmieuddeling  til  vinderne  af  de 
forskellige  sportskonkurrencer  overrakt  af 
stævnets  sportsleder. 

På  stævnets  sidste  dag,  lørdag  den  26. 
var  der  samtidig  med  morgenmaden 
mulighed  for  at  smøre  madpakke  til  hjem- 
rejsen. Der  holdtes  nu  et  møde  for  piger  og 
drenge  hver  for  sig,  og  derefter  et  fælles 
vidnesbyrd  møde.  Derefter  afsluttedes  stæv- 
net, og  med  gode  minder  fra  et  godt  stævne 
tog  de  unge  hjem. 

Bent  Bisgaard 


14 


Efter  ankomsten  blev  der  holdt  Set.  Hans  fest  på  stranden. 


FRA  GAMLE  DAGE 

Mange  nybebyggelser  i  pionertiden  havde 
ikke  lokaler,  der  var  store  nok  til,  at  der 
kunne  holdes  møder  i  dem.  Om  sommeren 
mødtes  man  derfor  udendørs,  når  vejret 
tillod  det.  For  at  danne  skygge  lavede  man 
så  løvhytter  ved  at  hamre  pæle  i  jorden  som 
støt  te  for  et  tag  lavet  af  andre  pæle  og  dæk- 
ket af  løv.  Selv  i  samfund,  der  havde  til- 
strækkeligt store  lokaler,  lavede  man  disse 
løvhytter,  når  varmen  gjorde  det  uudholde- 
ligt at  være  indendørs.  Indtil  det  første  Salt 
Lake  Tabernakel  blev  bygget,  var  den  store 
Salt  Lake  Løvhytte  det  vigtigste  mødested  i 
kirken  i  sommermånederne  samt  ved  nogle 
generalkonferencer. 

FRA  DESERET  NEWS  CHURCH  ALMANAC 

Du  er  kaldet  til  at  tjene 


sådan  lød  overskriften  på  en  »Vejledning 
for  søndagsskolelærere«.  Denne  pjece  og 
dette  budskab  har  fulgt  mig  (os)  siden  vi  fik 
den  i  1966.  Dette  hæfte  begynder  således: 
Sådan  bliver  du  kaldet: 

»Se  derfor  til,  O,  I,  der  indtræder  i  Guds 
tjeneste,  at  I  tjener  ham  af  jeres  hele  hjerte, 
sjæl,  sind  og  styrke,  så  I  kan  stå  ulastelige 
for  Gud  på  den  yderste  dag. 

Dersom  I  derfor  ønsker  at  tjene  Gud,  da 
er  I  kaldet  til  arbejdet.« 

Det  er  med  et  frygtsomt  og  beklemt  hjerte, 
der  hamrer  i  brystet  på  en,  når  man  står 
med  kaldelsen  til  at  tage  på  mission,  under- 
skrevet af  Det  øverste  Præsidentskab. 
Medens  tårerne  pibler  i  øjnene  er  ens  første 
tanke:  Profeten  har  kaldet  dig.  Det  eneste 
man  føler  er  en  jublende  lykke  og  glæde,  en 
uendelig  følelse  af  taknemlighed  mod  sin 
himmelske  Fader  over  at  være  fundet  vær- 
dig til  at  tage  på  mission,  sandsynligvis  den 
største  kaldelse  et  menneske  nogen  sinde  vil 
modtage. 

Tusindvis  af  tanker  farer  gennem  hovedet 
i  den  kommende  tid,  om  alt  det  der  skal 


huskes,  og  det  man  endelig  ikke  må  glemme, 
og  når  så  dagen  kommer,  hvor  man  begyn- 
der at  pakke,  så  bliver  man  nødt  til  at  redu- 
cere sit  behov,  for  man  skulle  helst  kunne 
leve  i  et  par  kufferter,  og  man  får  jo  ikke  en 
tre-værelses  lejlighed,  man  er  og  bliver  en 
missionær,  og  det  vil  sige  at  man  tager  det 
med,  der  er  absolut  brug  for,  alt  andet  er  i 
vejen.  Men  det  opdager  man  hurtigt. 

At  være  på  mission  kan  ikke  forklares, 
ligesom  en  mor  ikke  kan  forklare  sin  kær- 
lighed til  sine  børn,  der  findes  simpelthen 
ikke  ord  der  kan  dække  vores  følelser. 

Et  par  beretninger  kan  måske  give  et  lille 
fingerpeg  om  den  glæde  vi  møder,  men 
også  om  den  smerte  der  griber  en  når  man 
ser  døden  tage  et  menneske,  uden  at  det 
nåede  at  omvende  sig. 

Det  er  vidunderligt  at  arbejde  med  men- 
nesker, uanset  hvem  det  er,  men  det  er 
underligt  nok  dem,  der  har  mindst,  der  er 
lettest  at  tale  til  om  evangeliet,  maratonløbet 
om  guldkalven  forhindrer  mange  menne- 
sker i  at  nå  en  ophøjelse  hos  vores  himmel- 
ske Fader.  Vi  blev  stationeret  i  Århus  i 

første  omgang,  og  medens  vi  var  der  besøgte 
vi  en  masse  uaktive,  og  da  var  det  ligesom 
det  gik  op  for  os  hvad  Herrens  ord  betød: 
Mange  er  kaldet,  men  få  er  udvalgt.  Uden 
at  være  hård  eller  kynisk,  men  ærlig  og 
oprigtig:  Er  man  først  blevet  uaktiv,  er  det 
et  kæmpeslid  at  komme  tilbage,  det  er  hun- 
drede fold  lettere  at  modtage  første  gang 
end  at  skulle  begynde  forfra.  Men  vi  havde 
fået  at  vide  at  vi  også  skulle  være  »rigtige« 
missionærer  der  bankede  på  døre,  lavede 
gadearbejde,  underviste  på  skolerne  o.s.v. 
Ved  mormons-bog-kort  arbejde  fik  vi  en 
familie  døbt  i  kirken,  det  er  en  dag  så  stor  at 
enhver  skuffelse  eller  sorg  var  som  blæst 
bort,  og  så  var  det  et  virkeligt  stærkt  ægtepar 
med  begge  ben  på  jorden. 

Jo,  så  føler  man  at  en  velsignelse  er  ikke 
guld  og  grønne  skove  men  sandt  og  ærligt 
arbejde  med  evangeliet.  I  begyndelsen  af 
året  havde  vi  mange  søskende  indlagt  på 
hospitalerne  i  Århus,  så  vi  måtte  aflægge  en 
del  sygebesøg.  Ved  disse  oplevede  vi  flere 
usædvanlige  episoder  der  gav  stof  til  efter- 
tanke, men  der  er  en  som  jeg  kort  vil  berette 
om.  Vi  besøgte  en  broder  om  aftenen,  og 
lige  før  vi  kom,  var  der  på  den  stue  indlagt 
en  ældre  mand  med  en  kæmpebrandert, 
han  blev  ved  med  at  kalde  på  sygeplejersken 
og  forlange  at  de  skulle  hjælpe  ham  med  at 
få  gjort  hans  regnskab  op.  Efter  nogen  tids 
forløb  blev  vi  sendt  udenfor  medens  de 
gjorde  ham  i  stand  og  da  vi  kom  ind  igen 
sad  han  pænt  op  i  sengen  med  en  kop  kaffe 
og  et  stort  stk.  kage,  smilende  over  hele 
hovedet  og  godt  tilfreds.  Vi  gjorde  vort 
besøg  færdigt,  men  lovede  at  komme  igen 
næste  formiddag  med  noget  lekture.  Vi  kom 
som  lovet  ved  ti-tiden,  men  da  var  manden 
fra  aftenen  før  der  ikke,  og  vi  spurgte  vores 
broder  hvor  han  var,  og  fik  at  vide  at  nu 
havde  han  fået  gjort  sit  regnskab  op,  han 
sank  død  sammen  kl.  8  om  morgenen  ... 
Pu-ha,  så  tænker  man! 

Nå,  vi  blev  så  »evakueret«  til  Herning,  en 
herlig  by,  ikke  større  end  at  man  kan  gå  fra 


den  ene  ende  til  den  anden  uden  at  blive 
træt,  men  vi  trænger  til  nogle  flere  med- 
lemmer, så  hvad  skulle  vi  gøre?  Sammen 
med  de  2  unge  missionærer  planlagde  vi  et 
stort  mormons-bog-kort-fremstød,  der 
kunne  give  os  nogle  adresser,  vi  fik  passet 
det  ind  i  indvielsen  af  en  gågade,  og  med 
hjælp  fra  Silkeborg-missionærerne  stablede 
vi  et  helt  professionelt  sceneri  op  på  selve 
gågaden,  selvfølgelig  havde  vi  indhentet  til- 
ladelse, og  på  3  dage  samlede  vi  78  udfyldte 
kort,  plus  dem  som  folk  evt.  selv  sender  ind, 
men  sikken  en  succés.  Så  nu  behøver  vi  ikke 
at  banke  på  døre  foreløbig. 

Nu,søskende  udover  hele  landet,  dette  er 
kun  en  brøkdel  af  vore  oplevelser.  Vi  ville 
ønske  at  vi  kunne  indvi  jer  i  alle  vore  ånde- 
lige oplevelser,  men  det  er  helt  umuHgt,  det 
er  som  med  kærligheden,  den  skal  opleves, 
og  det  skal  Helligåndens  kraft  og  styrke 
også,  men  det  er  så  vidunderligt  at  være  på 
mission,  at  vi  ikke  ved  hvordan  vi  skal  for- 
tælle jer  det.  Du  er  kaldet  til  at  tjene,  Hgesom 
vi  er,  gå  til  din  biskop  eller  grenspræsident 
og  få  papirerne  gjort  klar,  husk  det  skal 
være  før  »du  gør  dit  regnskab  op«,  ingen 
kender  dagen  i  morgen,  så  . . .  arbejd  i  dag. 

Vi  bærer  begge  vores  vidnesbyrd  for  jer, 
vi  ved  at  vi  lever  i  de  sidste  dage,  at  Herren 
virkelig  har  kaldt  på  os,  at  Jesus  Kristus 
virkelig  er  Guds  søn,  at  vi  har  en  levende 
profet  her  på  jorden  idag,  som  får  sine 
instruktioner  fra  Herren,  at  han  leder  og 
styrer  kirken  ved  profeti,  at  »stenen«  virkelig 
ruller  ud  overjorden  idag,  vi  vidner  for  jer 
med  vores  tårer,  at  det  virkelig  kan  nytte 
noget,  vær  med  nu  til  at  frelse  dine  med- 
mennesker, du  er  kaldet  til  at  tjene,  og  du 
blev  det  ved  din  dåb.  Mange  er  kaldet,  men 
få  er  udvalgt!  Er  du  udvalgt? 

Vi  sender  jer  vore  kærligste  hilsener  og 
tanker  og  nedbeder  Herrens  velsignelser 
over  hver  eneste  af  jer, 

jeres  broder  og  søster 
Vera  og  Niels  Johansen,  Herning 

Udsendte  missionærer  fra  København  stav 


Den  13.  august  1981  rejste  Erik  Bernskov,  Den  13.  august  1981  rejste  Michael  Olsen, 
København  1 .  ward,  til  England  Manchester  København  3.  ward,  til  England  Manchester 
missionen.  missionen. 


Den  2.  juli  1981  rejste  Marianne  Krogh- 
Thomsen,  København  2.  ward  til  Bolivia 
Santa  Cruz  missionen. 

YOUNG  AMBASSADORS 

hos  den  svenske  undervisningsminister 

Af  Inga  Lill  Siggelsten 
lokalredaktør  for  Nordstjarnan 


Under  Young  Ambassadors  besøg  i  Sverige 
havde  nogle  af  medlemmerne  sammen  med 
regionalrepræsentant  ældste  Bo  G.  Wen- 
nerlund  lejlighed  til  at  besøge  Sveriges 
undervisningsminister,  Jan-Erik  Wikstrom. 

Man  havde  fået  en  tid  til  at  tale  med 
ministeren,  og  da  de  »unge  ambassadører« 
sammen  med  flere  kirkeledere  kom,  var  der 
allerede  en  hel  del  af  ministerens  personale, 
som  havde  stillet  sig  op  uden  for  deres  kon- 
torer. Ministeren  sad  i  møde  med  statsmi- 
nisteren, så  han  blev  lidt  forsinket,  men  det 
gjorde  ikke  noget,  for  de  unge  mennesker 
stillede  sig  op  og  sang  så  smukt,  at  også  de, 
der  var  blevet  inde  på  deres  kontorer,  nu 
kom  ud  og  lyttede  til  dem. 

Da  ministeren  kom,  sang  de  atter  nogle 
sange,  og  som  det  ses  på  billedet,  dansede 


Bryan  Fong  fra  Hawaii  en  indiansk 
ringdans. 

På  billedet  ses  yderst  til  venstre  ældste 
Bo  G.  Wennerlund.  Manden  i  den  mørke 
habit  i  baggrunden  er  undervisningsmi- 
nisteren. 

Ældste  Wennerlund  overrakte  ministeren 
en  Tre-i-én  (Mormons  Bog,  Lære  og  Pagter, 
Den  kostelige  Perle)  som  han  modtog  med 
ordene:  »Den  bog  kender  jeg«. 

Af  Young  Ambassadors  fik  ministeren 
en  plakette  og  et  hefter  om  Brigham  Young 
University,  og  han  rundede  selv  mødet  af 
med  en  kort  tale,  hvor  han  udtrykte  sin 
påskønnelse  af  besøget.  Han  fortalte,  at 
han  havde  besøgt  Salt  Lake  City,  som  han 
syntes  var  en  meget  ren  og  meget  smuk  by. 


Norge  ærer  apostel  Widtsoe 


Den  én  meter  høje  mindesten  med  tekst  på  både  engelsk  og  norsk. 


Den  30.  maj  1981  blev  der  på  hans  fødested 
afsløret  en  mindeplade  for  John  A. 
Widtsoe,  apostel  fra  1921  til  1952. 

Han  blev  født  den  31.  januar  1872  i  den 
Hlle  vindomsuste  landsby  Dahlø  på  øen 
Frøya  ud  for  Trondheim. 

Omkring  85  personer  -  efterkommere  af 
John  A.  Widtsoe  og  andre  kirkemedlemmer 
-  var  samlet  til  den  lille  højtidelighed,  hvor 
hovedtaleren  var  ældste  G.  Homer  Durham 
fra  De  halvfjerds'  første  Råd.  Det  var  også 


ældste  Durham,  som  bad  indvielsesbønnen, 
mens  hans  hustru,  Eudora  Widtsoe  Durham 
-  John  A.  Widtsoes  datter  -  afslørede 
mindestenen. 

Initiativet  til  rejsningen  af  denne  minde- 
sten er  blevet  taget  af  broder  Harald  Dahlø 
og  hans  søn  Arne  Dahlø.  Harald  Dahlø  har 
været  præsident  for  Trondheim  distrikt, 
som  dækker  hele  Nordnorge.  For  øjeblikket 
er  han  med  sin  hustru  Magnild  Dahlø  på 
fuldtidsmission  i  Norge.  Harald  Dahlø  er 

selv  født  på  Frøya  og  Arne  Dahlø  er  præsi- 
dent for  en  mini-gren  bestående  af  5  med- 
lemmer på  øen. 

Mindestenen  har  inskription  både  på 
engelsk  og  norsk,  og  den  lyder  sådan:  »John 
Andreas  Widtsoe,  1872-1952.  En  fore- 
gangsmand indenfor  videnskabelige  land- 
brugsmetoder under  nedbørsfattige  forhold. 
Videnskabsmand,  forfatter,  pædagog.  Født 
i  nærheden  af  dette  sted  den  31.  januar 


1872.  Søn  af  John  Andersen  Widtsø  og 
Anna  Karine  Gaarden.  Præsident  for  Utah 
State  University  1907- 19 16  og  for  University 
of  Utah  1916-1921.  Medlem  af  De  tolvs 
Råd  i  Jesu  Kristi  Kirke  af  Sidste  Dages 
Hellige  1921-1952  og  præsident  for  Den 
europæiske  Mission  1927-1933.  Han  døde  i 
Salt  Lake  City,  Utah,  den  29.  november 
1952.« 

(Fra  Church  News) 


Ældste  G.  Homer  Durham,  med  Arne  Dahlø  som  oversætter,  taler  ved  højtideligheden 
på  John  A.  Widtsoes  fødested.  Det  gamle  Widtsø  hjem  ses  i  baggrunden. 

Carl  Nielsen  aften  i  Ålborg 


Der  var  1 10  til  stede,  da  Ålborg  wards  kor 
holdt  en  Carl  Nielsen  aften. 

Der  var  gjort  et  stort  arbejde  med  hensyn 
til  at  få  øvet  de  sange,  som  Carl  Nielsen 
havde  skrevet  musik  til,  og  det  blev  også  en 
dejlig  aften. 

Jette  Klitgaard  havde  fået  den  specielle 
opgave  at  finde  forskellige  data  og  andre 
oplysninger  om  Carl  Nielsen,  så  vi  også  fik 
lært  personen  og  ikke  blot  hans  arbejder  at 
kende. 

En  ældre  søster  kommenterede  aftenen 
således:  »Jeg  havde  ellers  tænkt  at  blive 


hjemme,  men  jeg  er  glad  for,  at  jeg  tog 
herhen  alligevel,  for  det  har  været  så  skønt 
at  høre  så  meget  om  en  mand,  der  har  bety- 
det så  meget  for  dansk  musik.  Det  må  have 
været  et  kæmpearbejde  at  sætte  sig  ind  i  alt 
det«. 

Et  højdepunkt  på  aftenen  var  det,  da  et 
børnekor  på  ca.  25  medlemmer  sang:  »Å, 
hvor  er  solen  dog  rød«  og  »Jeg  ved  en 
lærkerede«. 

Tak  til  alle  dem,  som  gjorde  et  stykke 
arbejde  for  at  skabe  en  dejlig,  lærerig  aften 
om  Carl  Nielsen. 

Leif  Klitgaard 


Den  tvivlende  turist  i  Washington  D.C. 


Under  mit  et-årige  ophold  i  USA  havde  jeg 
den  fantastiske  oplevelse  at  tilbringe  ca.  to 
måneder  i  nationens  regeringsby  Washing- 
ton D.C.  Jeg  ønskede  at  få  så  meget  som 
muligt  ud  af  mit  ophold  i  denne  storslåede 
by,  idet  jeg  ikke  vidste,  om  jeg  nogensinde 
ville  få  en  lignende  chance.  Derfor  var  alt 
nøje  planlagt,  før  jeg  drog  ud  for  at  beskue 
de  verdensberømte  turistattraktioner.  Mit 
første  stop  var  Arlington  Cemetery,  hvor 
afdøde  præsident  John  F.  Kennedy  og  hans 
bror  Robert  Kennedy  er  begravet.  Jeg  var 
meget  betaget  over  stedets  skønhed,  faktisk 
så  betaget  at  jeg  pludselig  opdagede,  at  den 
gruppe  turister  og  tour-guide,  som  jeg  fulgte, 
havde  forladt  stedet  uden  »lille  mig«.  I  min 
søgen  efter  dem  mødte  jeg  »tilfældigvis« 
(nej ,  intet  er  et  tilfælde,  alt  er  et  mirakel)  en 
fotograf  fra  Philadelphia.  Han  var  på  vej  til 
The  U.S.  Capitol,  hvor  kongressen,  -  De 


forenede  Staters  parlament,  -  har  hoved- 
kvarter. Jeg  ændrede  hurtigt  planer  og  fulgte 
med  ham  dertil.  Det  viste  sig,  at  denne 

fotograf  var  en  personlig  ven  af  senatoren 
fra  Pennsylvania,  og  ikke  længe  efter  at  vi 
var  ankommet,  befandt  vi  os  til  frokost 
med  sidstnævnte  og  andre  senatorer.  Vi  blev 
derefter  indbudt  til  at  overvære  et  møde  i 
senatet,  hvilket  var  meget  interessant! 

Min  første  dag  i  Washington  D.C.  havde 
virkelig  været  en  helt  speciel  oplevelse,  så 
det  var  med  godt  mod,  at  jeg  den  følgende 
morgen  begav  mig  til  Det  Hvide  Hus  -  præ- 
sidentens residens.  Da  jeg  kom  dertil,  var 
der  endnu  ikke  åbent  for  besøgende,  så  jeg 
besluttede  mig  til  tålmodigt  at  vente  udenfor 
indgangen.  Med  ét  blev  porten  åbnet,  og  en 
stor  sort  limousine  kørte  langsomt  ud.  Jeg 
trådte  et  par  skridt  nærmere  for  at  få  et 
glimt  af  personerne  i  bilen;  bilen  stoppede 
lige  ud  for  mig,  -  og  ud  steg  selveste  præsi- 
dent Reagan.  Han  kom  direkte  hen  til  mig 
og  hilste  på  mig.  Det  her  kan  ikke  være 
sandt,  tænkte  jeg.  Han  spurgte  om  mit  navn 
og  efter  at  have  svaret  ham,  spurgte  jeg: 
»Hvem  er  du?«  På  dette  tidspunkt  var  yder- 
ligere to  sikkerhedsvagter  steget  ud  af  bilen, 
og  folk  var  stimlet  sammen  omkring  os,  der 
blev  filmet  og  fotograferet.  Mit  spørgsmål 
fik  både  præsident  Reagan  og  hele  forsam- 


lingen til  at  bryde  ud  i  hjertelig  latter.  Da 
jeg  indså,  hvad  jeg  havde  sagt,  fandt  jeg 
også  selv  situationen  temmelig  komisk. 
Inderst  inde  var  jeg  dybt  taknemmelig  for 
Reagans  varme  og  gode  sans  for  humor! 
Stadig  holdende  min  hånd  hilste  han  på 
adskillige  andre,  hvorefter  han  med  et  smil 
sagde  til  mig:  »kom  og  besøg  mig  igen  en 
anden  gang«.  Derefter  vendte  han  tilbage 
til  sin  limousine  og  fortsatte  mod  sit 
bestemmelsessted. 

Da  jeg  senere  på  dagen  mødtes  med  min 
veninde  og  fortalte  om  dagens  begivenhed, 
spurgte  hun  mig,  hvorfor  jeg  ikke  havde 
troet,  at  det  var  præsidenten  i  egen  person. 

Jeg  svarede  hende,  at  det  ganske  simpelt 
var  for  godt  til  at  være  sandt.  Hvorpå  hun 
smilende  udbrød:  »Aha,  endnu  en  tvivlende 
Thomas,  -  eller  rettere  sagt,  -  en  tvivlende 
Turist!« 

Jeg  måtte  indrømme,  at  dette  havde  sin 
rigtighed.  Lykkelig  over  at  have  lært  denne 
værdifulde  lektie  på  en  så  speciel  og  fornøj- 
elig måde  kan  jeg  med  glæde  sige;  intet  er 
for  godt  til  at  være  sandt. 

Mette  Hansen 
København  4.  ward 


FRA  GAMLE  DAGE 

/  1870'erne  og  i  flere  tiår  derefter,  skaffede 
hjælpeforeningen  sig  penge  ved  at  bede  om 
søndags-æggene.  Alle  de  æg,  der  blev  lagt 
om  søndagen  af  de  høns,  der  ejedes  af  fore- 
ningens medlemmer,  blev  samlet  og  skænket 
til  den.  Æggene  blev  solgt  eller  byttet  i  han- 
delsboden,  og  på  den  måde  fik  foreningen 
penge  til  at  bygge  deres  mødehuse  og  lader 
og  til  at  hjælpe  de  fattige  med. 

FRA  DESERET  NEWS  CHURCH  ALMANAC 

Mammut-grammofonplade  på  museum 


Musikhistorisk  Museum  i  København  har 
fået  overrakt  en  serie  LP-grammofonplader 
med  kæmpe-koret  »The  Mormon  Taber- 
nacle  Choir«  (350  stemmer)  som  gave  fra  de 
lokale  mormon-menigheder  i  Danmark. 

Serien  er  på  14  plader,  og  hver  af  dem 
måler  40  cm  i  diameter  (mod  de  normale 
LP-pladers  30  cm). 

Pladerne  er  »historiske«,  idet  de  er  optaget 
mellem  1935  og  1957  og  er  med  korets 
daværende  dirigent,  J.  Spencer  Cornwall, 
den  samme,  som  dirigerede  koret  undet  dets 


Europa-tourné  i  1 955,  hvor  det  også  besøgte 
København  og  sang  i  Odd  Fellowpalæet. 

På  billedet  ses  museumsinspektør  Ole 
Kongsted,  samt  fra  mormonerne  kordiri- 
gent Jørgen  Ljungstrøm  og  informations- 
leder  Jørgen  Schmidt  ved  overrækkelsen  i 
museets  smukke,  gamle,  nyligt  restaurerede 
lokaler,  Åbenrå  30  i  det  indre  København. 

De  store  plader,  der  giver  et  bredt  udsnit 
af  korets  meget  alsidige  repertoire,  har  aldrig 
været  udbudt  til  salg  men  er  fremstillet  spe- 
cielt til  brug  for  radiostationer  verden  over, 

jws 

